Lav et referat af nedenstående tekst:

Tekst:
Den 3. april i år, sent på aftenen, var den 40-årige mand på vej med horn og udrykning i en skiltevogn til et færdselsuheld i Limfjordstunnelen. I krydset Østre Alle? - Samsøgade i Aalborg kørte manden over for rødt, og en 16-årig knallertfører ramte bagenden af den store falckbil. Drengen døde efterfølgende af sine kvæstelser. Anklageren gik efter at få dømt chaufføren for uagtsomt manddrab, og dertil 20 dagbøder af 400 kroner. Men retten fandt, at Udrykningsbekendtgørelsen var overholdt, og desuden lå der også til grund for dommen, at den 16-årige dreng var påvirket af hash, kørte på en tunet knallert og uden styrthjelm. Falckchaufføren endte med at blive dømt for overtrædelse af færdselsloven, da han burde have set knallertføreren. For det fik han en bøde på 1500 kroner. Den 40-årige udbad sig betænkningstid med hensyn til dommen, men vælger sandsynligvis at anke den til frifindelse. Det gør han fordi dommen betragtes som principiel i forhold til alle der fører et udrykningskøretøj.

Referat:
En 40-årig falckchauffør blev fredag ved retten i Aalborg frikendt for uagtsomt mandrab.